22/07/2013 | Administración LocalMunicipal
Ferrol
Urbanismo
Anuncio proposta de aprobación da adaptación do Plan de sectorización do SRAU-C San Xoán ao vixente texto da LOUG

A Xunta de Goberno Local, en sesión levada a cabo o día 1 de xullo de 2013, adoptou o seguinte acordo: “Con data 28/06/2013 a xefa de sección de urbanismo emitiu o seguinte informe-proposta: “Con data 28/06/2013 o xurista de urbanismo emitiu o seguinte informe: -Con data de 28 de decembro do 2012 a Xunta de Goberno Local aprobou inicialmente o Plan de sectorización de San Xoan cos condicionantes incluídos no informe técnico e xurídico municipais, isto é, coa condición de que previamente á súa aprobación provisional polo Concello se realicen as subsanacións contidas no informe técnico municipal de data de 5-12-2012, se incorpore, no seu caso, as determinacións do artigo 74 da LOUG, se aporte a xustificación preceptiva de tratarse dun único propietario ou de terse constituída a entidade urbanística de xestión ou a sociedade mercantil á que se refire o artigo 151 da LOUG e sexa adaptado o documento integramente ao vixente texto legal para o caso de que non se teña aprobado definitivamente o plan e o proxecto de equidistribución antes do transcurso de tres anos dende a entrada en vigor da Lei de modificación 2/2010 de 25 de marzo, prazo que se cumpriu o pasado 21 de Abril de 2013. -Abriuse o período de información pública e solicitáronse os informes sectoriais pertinentes, se ben entre os informes preceptivos que foron remitidos ao Concello figura o informe do Ministerio de Fomento de data de 21 de marzo de 2013 con entrada no Concello con data de 9 de Abril, en canto Administración sectorial e propietario de terreos de dominio público do ámbito, sendo dito informe desfavorable no relativo á afección á Red de Carreteras do Estado con suxeición á subsanación de prescricións do plan, que consta notificado aos propietarios afectados para a pertinente subsanación. -Non consta achegada subsanación algunha ao dito informe desfavorable do Ministerio de Fomento, para a súa posterior remisión ao mesmo. -Consta no expediente un informe de arqueoloxía e arquitectura municipal de data de 05-04-2013 no que se determina a natureza do carácter preceptivo e vinculante do informe do servizo de patrimonio cultural por afectar ao ámbito do Plan de Sectorización a área de cautela de protección vinculadas ao patrimonio cultural, elo sen prexuízo doutros informes preceptivos. -Consta no expediente que con data de 15-03-2013 presentouse no Concello documento no que se pretenden subsanar as deficiencias do informe técnico municipal previo á aprobación inicial do Plan de Sectorización de data de 05-12-2012 ás que se condicionou a aprobación provisional do Plan no acordo de aprobación inicial pola Xunta de Goberno Local de 28-12-2012. -Consta no expediente que non se tiveron xustificados os requisitos legais para aplicación do sistema de concerto, o que motivou o acordo da Xunta de Goberno Local de data de 12 de abril de 2013 que rexeitou a tramitación da proposta de equidistribución polo sistema de concerto por non reunir a totalidade da propiedade de uso e dominio privado do polígono, polo que a aprobación provisional do Plan de Sectorización requiría a previa xustificación da procedencia do sistema de concerto tal e como se condicionou a aprobación provisional do Plan de Sectorización no acordo de aprobación inicial da Xunta de Goberno Local de data de 28-12-2012. -Consta no expediente informe-proposta da Xefatura de Sección de Urbanismo de data do 28-06-2013 no que se propón a desestimación do recurso de reposición achegado por unha parte dos propietarios fronte ao antedito acordo da Xunta de Goberno de data de 12-04-2013. Exposto o que antecede, e conforme á Disposición Transitoria 1ª letra d) da LOUG á que se acolleu o Plan de Sectorización para a súa ordenación, e segundo o acordado pola Xunta de Goberno Local de data de 28-12-2012, xa transcorreron os tres anos dende a entrada en vigor da Lei de modificación 2/2010 de 25 de marzo, polo que para tramitar o Plan de Sectorización é necesario a súa total adaptación ao texto legal vixente da LOUG, en concreto, aos usos e intensidades previstos legalmente para o solo urbanizable non delimitado, requirindo aos propietarios afectados para a adaptación do documento ao texto legal da LOUG, con determinación do sistema de actuación que cumpra cos requisitos legais e delimitación do polígono, outorgándolle para elo o prazo de dous meses coa advertencia de que de non adaptalo no indicado prazo se elevará ao Concello en Pleno para a denegación da aprobación provisional e arquivo do expediente. Polo exposto, propoño ao Concelleiro delegado de Urbanismo, Infraestruturas e Contratación, para a súa elevación á Xunta de Goberno Local, a adopción do seguinte acordo: 1º) Requirir aos propietarios do ámbito do polígono do SRAU-C San Xoan a total adaptación do Plan de Sectorización ao texto legal vixente da LOUG, en concreto, aos usos e intensidades previstos legalmente para o solo urbanizable non delimitado, con determinación do sistema de actuación que cumpra cos requisitos legais e delimitación do polígono, outorgándolle para elo o prazo de DOUS MESES, coa advertencia de que de non adaptalo no indicado prazo se elevará ao Concello en Pleno para a denegación da aprobación provisional e arquivo do expediente.2º) Notificar o presente acordo a todos os propietarios do ámbito e ordenar a súa publicación no BOP para xeral coñecemento.” De conformidade co exposto, PROPOÑO Á XUNTA DE GOBERNO LOCAL a adopción do seguinte acordo: 1º) Requirir aos propietarios do ámbito do polígono do SRAU-C San Xoan a total adaptación do Plan de Sectorización ao texto legal vixente da LOUG, en concreto, aos usos e intensidades previstos legalmente para o solo urbanizable non delimitado, con determinación do sistema de actuación que cumpra cos requisitos legais e delimitación do polígono, outorgándolle para elo o prazo de DOUS MESES, coa advertencia de que de non adaptalo no indicado prazo se elevará ao Concello en Pleno para a denegación da aprobación provisional e arquivo do expediente.2º) Notificar o presente acordo a todos os propietarios do ámbito e ordenar a súa publicación no BOP para xeral coñecemento. A Xunta de Goberno Local, en votación ordinaria e por unanimidade dos sres/as asistentes, acordou a aprobación da proposta anteriormente transcrita.” O que se fai público para xeral coñecemento. Ferrol, 9 de xullo de 2013 O concelleiro delegado de Urbanismo, Infraestruturas e Contratación Guillermo Evia Pérez